钦定古今图书集成/明伦汇编/宫闱典/第002卷 > 后唐
## 钦定古今图书集成/明伦汇编/宫闱典/第002卷 > 后唐

### 庄宗增后宫之数

按《五代史唐庄宗本纪》不载。　按《神闵敬皇后刘氏
传》：“自唐末丧乱，后妃之制不备。至庄宗时，后宫之数
尢多，有昭容、昭仪、昭媛出使御正、傅真、懿、才、咸一、瑶、
芳、懿、德、宣一等，其馀名号不可胜纪。”

### 明宗增设内职始有封君者

按《五代史唐明宗本纪》，不载　按《文献通考》，“明帝已
后，又有司宝、司赞、司膳、司酝、司饰、司衣、过药、梳篦、衣
服、知客、宝省、书省、弟子院使等名，皆封国夫人或郡
夫人，少者县君。”〈前代内职无封君之礼此一时之制〉